text: VitnisburðarKristnilívKirkja og samkomaMentan og SamfelagAndaktBóka- og filmsumrøðurBloggurUng
text: #000000
text: MyndasavnSangir og akkordirTalusavnTilmeldingar til tiltøkKalendariNethandil
text: #000001
text: Í farnu viku lýsti Nes prestagjald við ungdómsgudstænastu í Fríðrikskirkjuni leygarkvøldið 3. juni, í samráð við ungdómsarbeiðið í missiónshúsinum Tabor á Toftum. Tá dagurin nærkaðist og veðurmennirnir lovaðu gott veður, varð gudstænastan flutt út á Neshamar, ið er lítla bryggjan norðanfyri gamla prestagarðin á Nesi.
text: #000002
text: Tað var turt, gott veður við loti av vestri, tá nógvu ungdómarnir, saman við nøkrum eldri, hittust í bátadráttinum á Neshamri, har gudstænastan byrjaði kl.20.
text: #000003
text: Ovi Brim leiddi, meðan Gerhard J. Mikkelsen prestur prædikaði og spældi undir til sálmarnar. Altargongd var eisini og hugaligt var at síggja tey ungu eta og drekka Jesu likam og blóð. Aftaná signingina, sálm og bøn ringdi klokkan í Nes kirkju út, eins og hon ringdi løtuna inn ein tíma frammanundan. Til seinast var bjóða til pitsa, drekka og køku uppi í túninum í gamla prestagarði. Har slapp køliga vestanlotið ikki líka væl framat, sum niðri á Neshamri, og tað gleddi luttakararnar. Allir vóru ikki í heitum klæðum, so tað var gott at fáa lívd. Bæði ung og eldri vóru glað fyri løtuna.
text: #000004
text: Aftaná drekka var opið hús í Tabor, har ungdómurin savnaðist. Umleið klokkan 23 fóru tey ungu inn á Svangaskarð, har skipað var fyri dysti millum luttakararnar, sum vóru 16 móti 16. meðan nøkur sótu uttanfyri og hugdu eftir dystinum.
text: #000005
text: Kvøldið var gott, ørvísið og samansjóvandi fyri teir 60 – 70 luttakararnar. Nakrir ungdómar úr grannabygdunum vóru eisini við. Gudi og menniskjum verður takka fyri kvøldið.
text: #000006
text: Hósdagin 28. sep. kl. 19:30 ert tú aftur vælkomin til vekingarmøti við trúboðarunum Ólavi Jacobsen og Carsten Fonsdal Mikkelsen. Saman bjóða teir til eitt kvøld við bøn, sangi og vitnisburði. Vekingar...
text: #000013
text: Støðan í Afganistan tvey ár eftir at Taliban tók valdið 15. august 2021
text: #000014
text: Seinastu tvey árini er nógv broytt í landinum. Lívið er vorið sera torført, eingin útbúgving, einki arbeiðið og líðingarnar koma av hesi orsøk. Ótti er á fólki og serliga eru tað kvinnurnar, sum eru m...
text: #000015
text: Grønlandstoymið hjá Føroysku sjómansmissiónini er komið til Nuuk. Hetta er trettanda árið, at toymið vitjar grønlendska høvuðsstaðin, og nøkur hava verið við øll árini. Toymið býr á sjómansheiminum, s...
text: #000019